ഒറിജിനാലിറ്റി കൂടി പോയോ? കഴുത്തിലിട്ടിരിക്കുന്ന സാധനം കളയാനായില്ലേ: ഈ ബുള് ജെറ്റ് സഹോദരന്മാരോട് സോഷ്യല് മീഡിയ വണ്ടി മോഡിഫൈ ചെയ്ത കുറ്റത്തിന് പ്രമുഖ യൂട്യൂബര്മാരായ ഈ ബുള് ജെറ്റ് സഹോദരന്മാരെ മോട്ടോര് വാഹന നിയമ പ്രകാരം പോലീസ് കസ്റ്റഡിയില് എടുത്തിരുന്നു. വാഹനം മോഡിഫൈ ചെയ്തതിനു പിഴയടയ്ക്കാന് എം വി ഡി ആവശ്യപ്പെട്ടപ്പോള് ഇതിനു വിസമ്മതിച്ച ഇവര് പ്രതിഷേധം അറിയിക്കുകയും വിവരം സോഷ്യല് മീഡിയകളില് പങ്കുവെക്കുകയും ചെയ്തു. ഇതോടെ ഇവരെ കസ്റ്റഡിയിലെടുക്കേണ്ട അവസ്ഥയിലേക്ക് കാര്യങ്ങള് മാറി. പിന്നീട് ഇവരെ കോടതി ജാമ്യത്തില് വിടുകയായിരുന്നു. ജാമ്യത്തിലിറങ്ങിയ ശേഷം പോലീസിനെതിരെ ഇവര് രംഗത്ത് വന്നിരുന്നു. 200 കോടി രൂപക്ക് പുതിയ വക്കീലിനെ വെച്ചെന്ന ഇവരുടെ ഏറ്റവും പുതിയ വീഡിയോ സോഷ്യല് മീഡിയയില് വൈറലായി. എന്നാല്, ഇതോടെ കാര്യങ്ങള് മാറിമറിഞ്ഞു. സഹോദരന്മാര്ക്കെതിരെ നിരവധി ആളുകള് രംഗത്ത് വന്നു. ഈ ബുള് ജെറ്റ് സഹോദരന്മാരില് ഒരാളുടെ കഴുത്തിലെ ബെല്റ്റ് ചൂണ്ടി കാട്ടി ഒരാള് രംഗത്ത് വന്നത്. തുടക്കത്തില് ഇവര്ക്കുണ്ടായിരുന്ന പിന്തുണ ഇപ്പോള് ഇല്ലെന്നാണ് വാദം. പരിക്ക് പറ്റിയത്തിന് ശേഷം കഴുത്തില് ഇദ്ദേഹത്തിന് ഒരു ബെല്റ്റ് ഉണ്ടായിരുന്നുവെന്നും എന്നാല് രണ്ടാഴ്ച്ച കഴിഞ്ഞിട്ടും ഇത് ഇതുവരെ ഊരിയില്ലെന്നും ഒരാള് ചൂണ്ടിക്കാണിക്കുന്നു. ഇത്രയും നാള് ഇടേണ്ടതുണ്ടോയെന്നും മലയാളികള് പൊട്ടന്മാര് അല്ലെന്നുമാണ് സഹോദരന്മാരെ വിമര്ശിച്ച് വരുന്ന കമന്റുകള്. ഈ കഴുത്തില് ഇടുന്ന സംഭവം ഇങ്ങനെ 13 ഇഞ്ചിന്റെ വീലില് 18 ന്റെ ടയര് ഇട്ടപോലെ ലൂസ് ആക്കി ഇടുന്ന പതിവ് ഉണ്ടോ? പോലീസ് തല്ലി ചതച്ചു എന്ന് സിമ്ബതി കാണിക്കാന് ഇട്ടിരിക്കുന്നതാണ്. ഇതിപ്പോള് രണ്ടാഴ്ച കഴിഞ്ഞു. ഇതുവരെ അഴിച്ച് മാറ്റിയിട്ടില്ല. ഒറിജിനാലിറ്റി കൂടിപ്പോയോ? സാധാരണ ഇത് ധരിക്കുന്നവര് ഷര്ട്ട് ആണിടുക. ഇത് കാണുന്ന മലയാളികള് പൊട്ടന്മാരാണോ? എന്നാണു യൂട്യൂബര്മാര്ക്കെതിരെ ഉയരുന്ന പ്രധാന ആരോപണം.